**12.02.2025**

**Anunț demarare proiect**

 **„SERVICII SOCIALE MODERNE PENTRU SENIORII JUDEȚULUI CĂLĂRAȘI”, Cod SMIS 314266**

**Direcția Generală de Asistență Socială și Protecția Copilului (DGASPC) Călărași**, în parteneriat cu **Consiliul Județean Călărași**, anunță lansarea proiectului **„Servicii sociale moderne pentru seniorii județului Călărași”**, o inițiativă menită să ofere condiții de trai mai bune și sprijin personalizat vârstnicilor aflați în situații vulnerabile**.**

**Finanțare:** Proiectul este cofinanțat din Fondul Social European prin Programul Incluziune și Demnitate Socială 2021-2027, apelul de proiecte PIDS/65/PIDS\_P6/OP4 - Comunități de seniori

**Durată: 1 februarie 2025 – 31 ianuarie 2028 (36 luni)**

**Valoare totală: 6.203.359,99 lei (finanțare nerambursabilă: 6.079.292,78 lei)**

**Obiectivul proiectului**

Crearea unui sistem integrat de servicii sociale care să sprijine vârstnicii din județul Călărași, oferindu-le un mediu sigur, condiții de trai decente și îngrijire personalizată.

**Ce aduce acest proiect?**

* Construirea unui imobil modern cu 16 garsoniere, destinat unui număr de 32 de persoane
* Servicii sociale de îngrijire la domiciliu pentru cel puțin 32 de vârstnici vulnerabili care se confruntă cu probleme locative

**Cine poate beneficia?**

Persoanele de peste 65 de ani, cu domiciliul sau reședința în județul Călărași, aflate în situații de vulnerabilitate, conform Legii asistenței sociale nr. 292/2011, art. 94:

1. nu realizeaza venituri proprii sau veniturile lor ori ale sustinatorilor legali nu sunt suficiente pentru asigurarea unui trai decent și mediu sigur de viață;
2. se afla în imposibilitatea de a-și asigura singure activitățile de bază ale vieții zilnice, nu se pot gospodări singure si necesită asistență și îngrijire;
3. nu au locuință și nici posibilitatea de a-și asigura condițiile de locuit pe baza resurselor proprii;
4. se află în alte situații de urgență sau de necesitate, prevăzute de lege.

**Impactul proiectului**

* Condiții de locuire mai bune pentru 32 de vârstnici
* Prevenirea instituționalizării în centre rezidențiale permanente
* Creșterea calității vieții și a siguranței vârstnicilor vulnerabili
* Îmbunătățirea sănătății fizice și psihice prin servicii integrate de îngrijire
* Respectarea demnității și promovarea autonomiei prin soluții personalizate

Acest proiect le oferă seniorilor sprijinul necesar pentru a trăi o viață mai sigură, autonomă și demnă, într-un mediu care încurajează integrarea socială și solidaritatea.

📩 **Informații suplimentare:**

Consiliul Județean Călărași

📞 0242.311.301, interior 149

✉ mirela.simion@calarasi.ro